पाएं अपने शहर की ताज़ा ख़बरें और फ्री ई-पेपरडाउनलोड करें
पटना। महाराजगंज के रणक्षेत्र में पराजित जदयू उम्मीदवार पीके शाही के बाद अब बिहार विधानसभा के उपसभापति और पार्टी नेता सलीम परवेज ने कहा कि पार्टी के ही कुछ लोगों ने भितरघात कर दिया। उन्होंने कहा कि जरूरत पड़ी तो इसके बारे में वह विस्तृत रिपोर्ट मुख्यमंत्री नीतीश कुमार को सौंपेंगे।
सलीम परवेज वही हैं जिनके बारे में प्रभुनाथ सिंह ने कहा था कि उन्होंने ही जदयू का टिकट दिलवाया था। सलीम ने जीत पर प्रभुनाथ को बधाई तो दी पर कहा कि एक मुसलमान भितरघात कभी नहीं कर सकता। उन्होंने कहा कि पार्टी के कुछ नेताओं ने जरूर दगाबाजी की है। ऐसे लोगों के बारे में उन्हें बखूबी जानकारी है। वह आज यहां पत्रकारों से बात कर रहे थे।
जब उनसे पूछा गया कि क्या उन्होंने भी प्रभुनाथ सिंह को अंदर ही अंदर मदद किया, उन्होंने सफाई दी कि वह जदयू में हैं और रहेंगे। एक मुसलमान होने के नाते वह भितरघात कर ही नहीं सकते। उन्होंने कहा कि यह बात भी गलत है कि उनकी लालू प्रसाद या प्रभुनाथ सिंह से चुुनाव के दौरान किसी तरह का संवाद हुआ था।
उन्होंने कहा कि जदयू उम्मीदवार को छोड़कर प्रभुनाथ सिंह को मदद करने की बात साबित हो जाये तो वह राजनीति करना छोड़ देंगे। उनका कहना था कि कोई यह साबित तो कर दे।
शिकायत मिलने पर होगी कार्रवाई: ज्ञानू
जदयू अनुशासन समिति के अध्यक्ष व विधायक ज्ञानेंद्र सिंह ज्ञानू ने कहा कि चुनाव प्रचार के दौरान ही महससू हो गया था कि सब कुछ ठीक नहीं है। कुछ लोग राजद के प्रभुनाथ सिंह की मदद कर रहे हैं। लेकिन इसकी शिकायत मिलने पर समिति ऐसे मामलों पर विचार करेगी। जदयू विधायक ने स्वीकार किया कि पार्टी में प्रभुनाथ सिंह से प्रभावित लोग हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn